Dette er verdens tryggeste flyselskap
Jet Airliner Crash Data Evaluation Centre (JACDEC) kårer årlig hvilke flyselskap som utmerker seg positivt i ulykkesstatistikken.1. Air New Zealand 2. Cathay Pacific Airways 3. Finnair 4. Emirates 5. Eva Air 6. British Airways 7. Tap Portugal 8. Etihad Airways 9. Air Canada 10. Qantas 11. Qatar Airways 12. All Nippon Airways 13. Virgin Atlantic Airways 14. Hainan Airlines 15. Virgin Austrailia 16. Jetblue Airways 17. KLM 18. Lufthansa 19. Shenzhen Airlines 20. Easyjet ..... 50. Scandinavian Airlines Basert på en undersøkelse av over 800 selskap og ulykkesstatistikk de siste 30 årene har organisasjonen konstatert at Air New Zealand er verdens tryggeste flyselskap. Det er derimot langt mellom Scandinavian Airlines (SAS) og toppselskapene i kåringen.SAS ligger på plass nummer 50 i listen som organisasjonen har publisert på sine nettsider. - Sikkerheten vår holder et høyt stabilt nivå. Det viser andre undersøkelser vi er med i, sier pressesjef i SAS Henrik Edström. Han viser til blant annet til undersøkelsen Airline Safety ranking hvor selskapet får full score.Edström mener årsaken til selskapets lave plassering er flytragedien i Milano høsten 2001. Et SAS-fly på vei til Købenahvn kolliderte 8.oktober 2001 med en bygning på flyplassen i Linate i Milano - 118 omkom i ulykken. - Vi hjemsøkes fortsatt av tragedien i Milano, og det gjenspeiles av resultatet i undersøkelsen, sier Edström. JADECs indeks måler antall ulykker siste 30 år, sett i sammenheng med hvor mange passasjerer selskapene har fløyet - og hvor langt de har fløyet - i samme periode. Ifjor endte SAS på 51. plass i samme kåring. Foreløpig er det kun de 60 beste selskapene av totalt 800 selskaper som er offentliggjort på JADECs liste.
SAS havner langt ned på listen i ny sikkerhetskåring for flyselskap.